<classify> Chanzo cha picha, Getty ImagesKlabu ya Barcelona kwa mara nyingine imemwambia Frenkie De Jong kwamba ni lazima akubali makato ya 50 kwenye mshahara wake au aondoke katika klabu hiyo.De Jong anaidai klabu hiyo 17m kutokana na wachezaji kupunguziwa mishahara wakati wa janga la Corona. Tiyari vilabu kadhaa vimeonyesha nia ya kumsajili muholanzi huyo ,25, ikiwemo Manchester United na Chelsea.Chanzo cha picha, Getty ImagesManchester United imeripotiwa kugonga mwamba katika harakati zake za kumsajili Adrien Rabiot msimu huu wa joto.Mashetani wekundu awali walikubali ada ya pauni milioni 15 ambayo inaweza kuongezeka pamoja, lakini mazungumzo yanakwama juu ya madai ya mshahara wa Mfaransa huyo.Wakati huo huo, United wameonekana kusonga mbele katika mazungumzo na Frenkie de Jong anayelengwa kwa muda mrefu baada ya kuafikiana na wakala wake.Hata hivyo, Chelsea bado wako kwenye mbio za kuwania nafasi hiyo kwakuwa tiyari The Blues wamemalizana na Barcelona.Chanzo cha picha, Getty ImagesCristiano Ronaldo alikataliwa na kocha wa Manchester United Erik ten Hag kwenye ombi lake la kutaka kucheza kama mshambuliaji wa kati msimu huu wa joto.Nyota huyo wa Ureno anataka kuondoka United mwaka mmoja tu baada ya kurejea Old Trafford kutokana na kuwa na hisia tofauti kuhusu mustakabali wake katika klabu hiyo.Hii inakuja wakati mahitaji ya Ronaldo yaliyoainishwa ya uhamisho hayakutimizwa msimu huu wa joto huku mchezaji huyo mwenye umri wa miaka 37 akipanga kuondoka. Awali United ilirusha rada zake kwa Darwin Nunez, ambaye hata hivyo aliamua kujiunga na Liverpool.Miamba ya Ufaransa PSG wanaweza kumgeukia Mohamed Simakan kutoka RB Leipzig iwapo watashindwa kumsajili Milan Skriniar kutoka Inter Milan.Simakan raia wa Ufaransa ,22, amekua miongoni mwa walinzi visiki katika klabu ya RB Leipzig tokea alipojiunga na timu hiyo akitokea klabu ya Strasbourg.Chanzo cha picha, Getty ImagesKlabu ya Marseille iliyopo Kusini mwa Ufarasa imeelekeza nguvu zake katika kumsajili mlinzi wa Manchester United Eric Bailly,28, baada ya kukamilisha dili la Alexis Sanchez.Baily hana uhakika wa namba katika kikosi cha kwanza cha United, huku akionyesha nia yake ya kuwepo kwenye timu atakayocheza mara kwa mara. Tiyari klabu ya Roma inayonolewa na Jose Mourinho imeonyesha nia ya kumsajili mlinzi huyo wa Ivory Coast.  <topic>: MICHEZO 